সপ্তাহের শুরুতেই মেট্রো বিভ্রাট! ভোগান্তি আমজনতার

ওয়েব ডেস্ক: ফের মেট্রো (Metro) বিভ্রাট! সপ্তাহের শুরুতেই এমন পরিস্থিতির শিকার হতে হল আমজনতাকে। সোমবার সকাল ৯টার পর থেকেই আপ ও ডাউন লাইনে অনিয়মিত মেট্রো চলাচল শুরু হয়। যার জেরে অফিস টাইমে প্রবল ভোগান্তির শিকার হতে হয় মেট্রো যাত্রীদের।

জানা যাচ্ছে, সকাল ৯টার পর থেকেই অনিয়মিতভাবে শুরু হয় মেট্রো চলাচল। বিভিন্ন স্টেশনে দীর্ঘসময় ধরে ট্রেন দাঁড়িয়েও থাকে। যার জেরে প্রতিটি স্টেশনেই উপচেয়ে পড়ে ভিড়।

আরও পড়ুন: একটানা ঝড় বৃষ্টিতে ভিজবে দক্ষিণবঙ্গ, কতদিন চলবে? জানাল আবহাওয়া দফতর

তবে এখন তারইমধ্যেই কিছুটা স্বাভাবিক হয়েছে ট্রেন চলাচল। কিন্তু কী কারণে এমন সমস্যা দেখা দিল তা মেট্রো কর্তৃপক্ষের তরফ থেকে স্পষ্ট করে জানানো হয়নি।

সপ্তাহের শুরুতে রাস্তাঘাট থেকে শুরু করে মেট্রোতে ভিড় হবে এটাই স্বাভাবিক। আর তারই মাঝে এমন মেট্রো বিভ্রাট চাপে ফেলে অফিস যাত্রী থেকে শুরু করে আমজনতা সকলকেই। পাশাপাশি মেট্রোর অনিয়মিত পরিষেবার জেরে স্টেশনে স্টেশনে যাত্রীদের ভিড়ও লক্ষ্য করা যায়।

দেখুন অন্য খবর